Dizalc ' h ? Perak pas ! Spi e - leizh a zo savet e - keñver politik ivez pa oa bet trec ' h dizalc ' hourien an SNP en dilennadegoù diwezhañ . « Evit Skosiz eo deuet hon strollad da vezañ gwir strollad Bro - Skos . Ur gammed bras eo an trec ' h - se war - du ur Stad dizalc ' h . » Er mare - mañ e embann ar Ministr Kentañ Alex Salmond e ginnig referandom , an « Independance White Paper » . N ' eus nemet 47 sez diwar 120 hag a zo aet gant e strollad er Parlamant , setu ma vo diaes a - walc ' h dezhañ tapout ar brasañ - niver evit aozañ ar referandom . « Evit an demokratelezh e embann bezañ ar strolladoù unanour . Dezhe da brouiñ an dra - se deomp en ur asantiñ d ' ar referandom ! » eme Linda Fabiani . Homañ n ' eo ket ankeniet tamm ebet gant mennozh ur Stad dizalc ' h : « Sellit ouzh Bro - Iwerzhon , Bro - Finland , Bro - Norvej , hag ouzh un toullad broioù bihan all en Europa ! Daoust ha soñjal a ra deoc ' h e vefe Skosiz drochoc ' h eget ar re all ? Barregezhioù dreist e - leizh he deus hor bro evit lakaat he stad dizalc ' h e pleustr . »